Citadeles iela (Rīga)
Šis raksts ir par ielu Rīgā. Par citām jēdziena Citadeles iela nozīmēm skatīt nozīmju atdalīšanas lapu. Citadeles iela ir iela Rīgā, Ziemeļu rajonā, Centra apkaimē. Citadeles iela atrodas vēsturiskajā Rīgas citadelē, tā sākas krustojumā ar Krišjāņa Valdemāra ielu un beidzas krustojumā ar Kronvalda bulvāri pie tilta pāri Pilsētas kanālam. Ielas kopējais garums ir 542 metri, tā klāta ar pārsvarā bruģa segumu. Citadeles ielas posms starp Muitas ielu un K. Valdemāra ielu ir vienvirziena iela, pa to var braukt virzienā uz K. Valdemāra ielu, un šis posms ir klāts ar asfalta segumu.